jkorsvik/nowiki_second_scrape_merged huggingface dataset:
Samveldet av nasjoners parlamentariske forening

Samveldet av nasjoners parlamentariske forening (engelsk Commonwealth Parliamentary Association, tidligere under navnet Empire Parliamentary Association) er en organisasjon av britisk opprinnelse som arbeider for støtte godt styresett, demokrati og menneskerettigheter. Den ble grunnlagt i 1911 (som Imperiets parlamentariske forening eller Empire Parliamentary Association) med parlamentene i Australia, Canada, Newfoundland, New Zealand, Sør-Afrika og Storbritannia som de første medlemmer, og med sistnevnte som administrator av det hele. I 1948 endret organisasjonen navnet til dagens og tillot alle medlemmer inn i administrasjonen. Medlemmene er gruppert i ni samvelderegioner; Afrika; Asia; Australia; De britiske øyer og Middelhavet; Canada; Karibia, Amerika og Atlanterhavet; India; Stillehavet og det sørøstlige Asia.
Organisasjonen har en patron (beskytter), overhodet for Samveldet, dronning Elisabeth II, og en visepatron, stats- eller regjeringssjefen i det medlemslandet som holder den kommende konferansen. Foreningens høyeste myndighet er generalforsamlingen, konstituert av delegatene ved den årlige konferanse for Samveldet av nasjoners parlamentariske forening. Forretningen og aktivitetene er administrert av en utøvende komite som rapporterer til generalforsamlingen. Foreningens midler kommer fra medlemskapsavgifter som blir betalt av medlemmene, foruten også fra to fond og ulike andre midler.


== Medlemsland ==
Alderney, Antigua og Barbuda, Australia, Bahamas, Bangladesh, Barbados, Belize, Bermuda, Botswana, De britiske Jomfruøyer, Canada, Caymanøyene, Cookøyene, Kypros, Dominica, Falklandsøyene, Fiji, Gambia, Ghana, Gibraltar, Grenada, Guernsey, Guyana, India, Man, Jamaica, Jersey, Kamerun, Kenya, Kiribati, Lesotho, Malawi, Malaysia, Maldivene, Malta, Mauritius, Montserrat, Mosambik, Namibia, Nauru, New Zealand, Nigeria, Niue, Pakistan, Papua Ny-Guinea, Samoa, Seychellene, Sierra Leone, Singapore, Salomonøyene, Sør-Afrika, Sri Lanka, St. Helena, Saint Kitts og Nevis, Saint Lucia, Saint Vincent, Swaziland, Tanzania, Tonga, Trinidad og Tobago, Turks- og Caicosøyene, Tuvalu, Uganda, Storbritannia, Vanuatu, Zambia.


== Eksterne lenker ==
Offisielt nettsted 
(en) Commonwealth Parliamentary Association – kategori av bilder, video eller lyd på Commons
Proffligaen på skøyter

Proffligaen på skøyter var en organisasjon som arrangerte skøyteløp under navnene International Speedskating League (ISSL) i sesongen 1972/73 og World International Speedskating Organization (WISO) i sesongen 1973/74. Proffligaen sto utenfor det internasjonale skøyteforbundet, ISU.
International Speedskating League (ISSL), ble presentert på en pressekonferanse i Stockholm den 4. august 1972. Bak denne ligaen sto den tidligere svenske storløperen Jonny Nilsson sammen med amerikanerne William Moore og Ned Neely. Svein-Erik Stiansen var involvert på ledersiden. Flere av verdens beste løpere tok del i denne ligaen. Disse var:

Göran Claeson fra Sverige og Per Bjørang fra Norge inngikk også kontrakter med proffligaen, men de trakk seg før løpene startet og fortsatte å konkurrere med amatørstatus.I sesongen 1972/73 ble det arrangert europamesterskap i Skien, og verdensmesterskap på Nya Ullevi i Göteborg. I begge mesterskapene gikk allround-tittelen til Ard Schenk og sprint-tittelen til Hasse Börjes.Etter 1972/73-sesongen ble ISSL avviklet og erstattet av World International Speedskating Organization (WISO). Jonny Nilsson var fortsatt med å dra det hele, men nå var de amerikanske bakmennene erstattet av nederlenderne Fritz Bergmann og Jan Klok. Denne sesongen ble det avholdt europamesterskap på Savalen, med Bjørn Tveter som vinner av allround-klassen og Hasse Börjes som vinner i sprint.På grunn av svak økonomi ble proffligaen avviklet etter 1973/74-sesongen.


== Referanser ==


== Litteratur ==
Dalby, Greve, Jorsett: Olympiske vinterleker 1924–2006, ISBN 82-7286-162-3
Steinar Nyborg (1972). Skøyter til tusen : Hvordan ISSL ble til. Oslo: Aschehoug. ISBN 8203053114. 
Knut Bjørnsen (1992). 100 år på glattisen : 30 år bak mikrofonen. Oslo: Cappelen. ISBN 8202138256.
Sven Aage Hauge

Sven Aage Hauge (født 29. desember 1923 i Oslo, død 31. mai 1997) var en norsk general i Luftforsvaret. 
Han fikk utdannelse som flyger i Little Norway i Canada i 1944 og senere utdannet han seg også til sjøoffiser. Han studerte senere både ved flyvåpenets stabsskole og Forsvarets høgskole. Siden hadde han flere ledende stillinger i forsvaret:

1970: Oberst i Luftforsvaret og seksjonssjef ved Etterretningsstaben i Forsvarets overkommando.
1975: Sjef for staben.
1977: Generalmajor og sjef operasjonsstaben i Forsvarets overkommando.
1978: Generalløytnant og stabssjef ved Forsvarets Overkommando.
1982: General og Forsvarssjef for to år.
1984: Direktør for Forsvarets bygningstjenesteI 1990 avsluttet han sin karriere og ble pensjonist.


== Referanser ==


== Eksterne lenker ==
Om Sven Aage Hauge, fra Store norske leksikon
Darkfall

Darkfall var et MMORPG utviklet av Aventurine SA som kombinerte trekk fra sanntidsactionspill og strategispill i en fantasy-setting. Spillet hadde ubegrenset PvP, full mulighet for plyndring, en stor og dynamisk spillverden, et kampsystem og nivåsystemer som er typiske for de fleste MMORPGer. De offisielle Darkfall-serverne ble stengt 15. november 2012.


== Referanser ==


== Eksterne lenker ==
(en) Darkfall hos MobyGames
Laura Micheli

Laura Micheli (født 1931 i Trieste) er en tidligere italiensk turner.  
I 1950 deltok hun i VM i turn. Individuelt fikk ingen medaljer, men Italia fikk bronse i lagkonkurransen. Individuelt kom hun på 7.-plass sammenlagt, og ble Italias beste utøver.Hun deltok i OL i 1948, men vant ingen OL-medaljer. Kvinner konkurrerte kun som lag i 1948, og Italia fikk 8.-plass i lagkonkurransen. Individuelt fikk hun imidlertid 3. beste poengsum sammenlagt, ett bl.a. delt andreplass i ringer med 9,35 poeng. Zdeňka Honsová fikk beste karakter i ringer, med 9,60. Hun fikk også beste poengsum sammenlagt. 


== Referanser ==


== Eksterne lenker ==
(en) Laura Micheli – Olympedia 
(en) Laura Micheli – Sports-Reference (OL-resultater – arkivert)
Wolfgang Schwarz

Wolfgang Schwarz (født 14. september 1947 i Wien), østerriksk kunstløper som deltok i de olympiske vinterleker 1964 i Innsbruck og 1968 i Grenoble.
Schwarz ble olympisk mester i kunstløp under vinter-OL 1968 i Grenoble. Han vant konkurransen i single for menn, foran Timothy Wood fra USA og Patrick Péra fra Frankrike.


== OL-medaljer ==
1968  Grenoble -  Gull i kunstløp, single menn  Østerrike


== VM-medaljer ==
VM 1966 –  Sølv i kunstløp, single menn
VM 1967 –  Sølv i kunstløp, single menn


== Eksterne lenker ==
(en) Wolfgang Schwarz – Olympedia 
(en) Wolfgang Schwarz – Sports-Reference (OL-resultater – arkivert)
Flommen i Seinen 1910

Flommen i Seinen 1910 var en flom i Paris og de omkringliggende områdene i Frankrike der unormalt høy vannføring i elven Seinen førte til oversvømmelse i sentrum av Paris.


== Flommens forløp ==
I slutten av januar 1910 etter måneder med mye nedbør parallelt med rask snøsmelting, oversvømmet Seinen den franske hovedstaden ved at vann ble presset oppover fra overfylte rør og tunneler, og sivet inn i kjellere gjennom grunnen.
Vinterflom var en forventet hendelse i Paris, men 21. januar begynte elva å stige langt raskere enn normalt. I løpet av påfølgende uke måtte tusenvis av parisere evakuere hjemmene sine etterhvert som vannet sivet inn i bygninger og gater i hele byen og samtidig slo ut mye av Paris' grunnleggende infrastruktur. Politi, brannmenn, og soldater tok seg frem gjennom vannfylte gater i båter for å evakuere isolerte beboere gjennom vinduer i høyere etasjer og for å dele ut hjelpeforsyninger. De evakuerte ble samlet i provisoriske tilfluktssteder i kirker, skoler og andre offentlige bygninger. Vannet truet også med å slå over elvebredden, men før dette skjedde hadde man klart å forhøye elvens bredder ved å bygge provisoriske diker. Da vannet nådde jernbaneterminalen Gare d'Orsay, var denne i løpet av kort tid oversvømmet med over en meter vann. De som skulle forflytte seg gjennom byen måtte benytte båt eller bruke gangveier av tre som ble bygget av myndighetenes ingeniører og av pariserne selv.
28. januar nådde vannet sin maksimale høyde på 8,62 meter, rundt 6 meter over sitt normale nivå. I tillegg til de direkte skadene som vannmassene førte til var vannet også forurenset av kloakk, noe som også bød på betydelige helsemessige utfordringer. Seinen var tilbake til sitt normale nivå først ved månedsskiftet februar/mars.


== Konsekvenser ==
Beregninger av flomskadene nådde rundt 7 milliarder franc. Totalt ble 20 000 bygninger i Paris oversvømmet, og ytterligere 30 000 i forstedene. Det tok flere uker bare å få ryddet gatene for slam etter at vannet hadde trukket seg tilbake. I områdene rundt ble også landbruket hardt rammet ved at buskap druknet og jordsmonn ble vasket bort av vannmassene.


== Litteratur ==
Historien om flommen og måten denne ble håndtert på er gjengitt i en bok av historikeren Jeffrey H. Jackson under tittelen Paris Under Water:  How the City of Light Survived the Great Flood of 1910 utgitt av Palgrave Macmillan i januar 2010.


== Eksterne lenker ==
Crue de la Seine (fransk)
Samling av postkort med motiv fra flommen (engelsk)
Bilder tatt av fotografen Pierre Petit (engelsk)
Assemblée nationale, web-side for flommen i 1910 (fransk)
Flommens konsekvenser for sykehusene i Paris (fransk)
Timothy Wood

Timothy Lyle Wood (født 21. juni 1948), amerikansk kunstløper som deltok i de olympiske vinterleker 1968 i Grenoble.
Wood vant en olympisk sølvmedalje i kunstløp under vinter-OL 1968 i Grenoble. Han kom på andreplass i single for menn, bak Wolfgang Schwarz fra Østerrike.
Wood ble verdensmester i kunstløp to ganger, 1969 og 1970, begge i single for menn.


== OL-medaljer ==
1968  Grenoble -  Sølv i kunstløp, single menn  USA


== VM-medaljer ==
VM 1969 –  Gull i kunstløp, single menn
VM 1970 –  Gull i kunstløp, single menn
VM 1968 –  Sølv i kunstløp, single menn


== Eksterne lenker ==
(en) Timothy Wood – Olympics.com 
(en) Timothy Wood – Olympic.org 
(en) Timothy Wood – Olympedia 
(en) Timothy Wood – Sports-Reference (OL-resultater – arkivert)
Patrick Péra

Patrick Péra (født 17. januar 1949 i Lyon), fransk kunstløper som deltok i de olympiske vinterleker 1968 i Grenoble og 1972 i Sapporo.
Péra vant en olympisk bronsemedalje i kunstløp under 1968 i Grenoble. Han kom på tredjeplass i single for menn, bak Wolfgang Schwarz fra Østerrike og Timothy Wood fra USA.
Fire år senere, under vinter-OL 1972 i Sapporo vant han en ny sølvmedalje i kunstløp. Han ble nummer tre i single for menn bak Ondrej Nepela fra Tsjekkoslovakia og Sergej Tsjetverukhin fra Sovjetunionen.


== OL-medaljer ==
1968  Grenoble -  Bronse i kunstløp, single menn  Frankrike
1972  Sapporo -  Bronse i kunstløp, single menn  Frankrike


== VM-medaljer ==
VM 1971 –  Sølv i kunstløp, single menn
VM 1968 –  Bronse i kunstløp, single menn
VM 1969 –  Bronse i kunstløp, single menn


== Eksterne lenker ==
(en) Patrick Péra – Olympedia 
(en) Patrick Péra – Sports-Reference (OL-resultater – arkivert)
Gabriele Seyfert

Gabriele «Gaby» Seyfert (født 23. november 1948 i Chemnitz), østtysk kunstløper som deltok i de olympiske vinterleker 1964 i Innsbruck og 1968 i Grenoble.
Seyfert vant en olympisk sølvmedalje i kunstløp i Vinter-OL 1968 i Grenoble. Hun kom på andreplass i single for damer bak Peggy Fleming fra USA.
Seyfert ble verdensmester i kunstløp to ganger, i 1969 og 1970, begge ganger i single for damer.


== OL-medaljer ==
1968  Grenoble -  Sølv i kunstløp, single damer  Øst-Tyskland


== VM-medaljer ==
VM 1969 –  Gull i kunstløp, single damer
VM 1970 –  Gull i kunstløp, single damer
VM 1966 –  Sølv i kunstløp, single damer
VM 1967 –  Sølv i kunstløp, single damer
VM 1968 –  Sølv i kunstløp, single damer


== Referanser ==


== Eksterne lenker ==
(de) Gabriele Seyfert – Munzinger Sportsarchiv 
(en) Gabriele Seyfert – Olympics.com 
(en) Gabriele Seyfert – Olympic.org 
(en) Gabriele Seyfert – Olympedia 
(en) Gabriele Seyfert – Sports-Reference (OL-resultater – arkivert) 
(en) Gabriele Seyfert – TheSports.org
Hana Mašková

Hana Mašková (født 26. september 1949 i Praha, død 31. mars 1972) var en tsjekkoslovakisk kunstløper som deltok i de olympiske vinterleker 1964 i Innsbruck og 1968 i Grenoble.
Mašková vant en olympisk bronsemedalje i kunstløp under 1968 i Grenoble. Hun kom på tredjeplass i single for damer, bak Peggy Fleming fra USA og Gabriele Seyfert fra Øst-Tyskland.
Mašková omkom i bilulykke i Frankrike i 1972.


== OL-medaljer ==
1968  Grenoble -  Bronse i kunstløp, single damer  Tsjekkoslovakia


== VM-medaljer ==
VM 1967 –  Bronse i kunstløp, single damer
VM 1968 –  Bronse i kunstløp, single damer


== Referanser ==


== Eksterne lenker ==
(en) Hana Mašková – Olympics.com 
(en) Hana Mašková – Olympic.org 
(en) Hana Mašková – Olympedia 
(en) Hana Mašková – Sports-Reference (OL-resultater – arkivert) 
(cz) Hana Mašková – Tsjekkias olympiske komité 
(en) Hana Mašková – TheSports.org
Arrane Ashoonagh Dy Vannin

«Arrane Ashoonagh Vannin» (engelsk:  O Land of Our Birth) er Mans nasjonalsang. Den er skrevet og komponert av William Henry Gill (1839–1923) og oversettelsen til mansk-gælisk er gjort av John J. Kneen (1873–1939). Nasjonalsangen inneholder åtte vers, men det er bare den første og siste som pleier å bli sunget. Tynwald besluttet den 22. januar 2002 at dette skulle være Mans offisielle nasjonalsang sammen med den britiske God Save the Queen.
Sangen Ellan Vannin, skrevet av Eliza Craven Green i 1854 og senere satt musikk til av enten J. Townsend eller F. H. Townend (motstridende kilder), hadde opp til denne tiden blitt sett på som en likeverdig uoffisiell nasjonalsang.


== Engelsk utgave ==


=== Mansk utgave ===
O Halloo nyn ghooie,
O' Ch'liegeen ny s'bwaaie
Ry gheddyn er ooir aalin Yee,
Ta dt' Ardstoyl Reill Thie
Myr Barrool er ny hoie
Dy reayl shin ayns seyrsnys as shee.Tra Gorree yn Dane
Haink er traie ec y Lhane
Son Ree Mannin v'eh er ny reih
'S va creenaght veih Heose
Er ny chur huggey neose
Dy reill harrin lesh cairys as graihRen nyn ayryn g'imraa
Va Nooghyn shenn traa
Yn Sushtal dy Hee fockley magh
Shegin yeearree peccoil
Myr far aileyn Vaal,
Ve er ny chur mow son dy bragh.Vec ooasle yn Theihll
Ayns creoighys tooilleil
Ta traaue ooir as faarkey, Gow cree
Ny jarrood yn fer mie
Ta coadey 'n lught-thie
Ren tooilleil liorish Logh Galilee.D'eiyr yn sterrm noon as noal
Yn baatey beg moal
Fo-harey hug Eh geay as keayn
Trooid ooilley nyn ghaue
Ta'n Saualtagh ec laue
Dy choadey nyn Vannin veg veen.Lhig dorrinyn bra
Troggal seose nyn goraa
As brishey magh ayns ard arrane
Ta nyn groink aalin glass
Yn vooir cummal ass
As coadey lught-thie as shioltane.Nyn Ellan fo-hee
Cha boir noidyn ee
Dy bishee nyn eeastyn as grain
Nee'n Chiarn shin y reayll
Voish strieughyn yn theihll
As crooinnagh lesh shee 'n ashoon ain.Lhig dooin boggoil bee,
Lesh annym as cree,
As croghey er gialdyn yn Chiarn;
Dy vodmayd dagh oor,
Treish teil er e phooar,
Dagh olk ass nyn anmeenyn 'hayrn.


== Se også ==
Amhrán na bhFiann


== Eksterne lenker ==
Lydfil (AU)
Kjetil Holta

Kjetil Holta (født 25. april 1965 på Notodden i Telemark). Han er utdannet siviløkonom fra Handelshøyskolen BI.  Holta har vært bosatt i Belgia siden 2010. 
Kjetil Holta driver sin investeringsvirksomhet gjennom selskapet Holta Invest AS. Selskapet ble etablert i 1983 og hadde sitt 30-årsjubileum i 2013. 
Holta Invest AS er i dag et konsern med mer enn 250 ansatte fordelt på 3 kontinenter. Selskapet er etablert i Shanghai og Beijing i Kina, Luxembourg og Oslo i Europa og i Chicago i USA. Hovedvirksomheten er finansielle investeringer, metalldistribusjon og sportsutstyr med hovedfokus på tekstiler og nordiske idrettsgrener. I 2013 ble datterselskapet Holta Life Sciences etablert for å samle selskapets investeringer innen helsesektoren. 
Holta Invest var eier av Tinfos AS frem til 2008, da selskapet ble solgt til franske Eramet. Selskapene Tennant Insurance og Nor-Reg Systems ble solgt i 2007. De viktigste eierposisjonene innenfor direkteeide virksomheter er i dag i Active Brands og Nizi International. 
Kjetil Holta har vært sentral i oppbyggingen av Notodden Fotballklubb, NFK. Fotballklubben ble etablert i 1999. Holta har støttet klubben finansielt siden 2002. I 2006 flyttet klubben fra gressbanen til Idrettsparken som nå er klubbens hjemmearena. Klubben er etablert med både gutte- og jentelag. I 2014 ble satsingen på jentefotball belønnet med gull i Norway Cup i klassen Jenter 13 år. I klassen Gutter 13 år ble NFK nummer 2 i samme turnering 2012. Herrelaget spilte i perioden 2006 – 2009 i Adeccoligaen, nest høyeste klubbnivå i Norge. 
Rekrutteringslandslaget i friidrett er etablert av Norges friidrettsforbund (NFIF) blant annet med midler fra Holta. Målet er at flere utøvere skal kvalifisere seg til internasjonale mesterskap, primært juniormesterskapene og EM U23. Tanken er at når de beste utøverne og trenerne samles, skapes en god arena for erfaringsutveksling og nettverksbygging
Forfatter og journalist Odd Johan Nelvik skrev i 2013 en bok om industrieventyret Tinfos og Holta-familiens investeringsaktiviteter gjennom fire generasjoner.
Calocidae

Calocidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.


== Utseende ==
Middelsstore til ganske store (vingespenn 12–30 mm) vårfluer, forvingene vanligvis svartaktige med uregelmessige, hvite flekker. Antennene er grove og omtrent så lange som forvingene. Hodet mangler punktøyne (ocelli), maksillarpalpene har tre til fem ledd hos hannene og fem ledd hos hunnene. Forbeina har to sporer, mellom- og bakbeina fire.


== Levevis ==
Larvene lever stort sett i klare, kjølige bekker, men en art fra Tasmania har larver som lever på fuktige steder på land. De bygger et litt krummet larvehus av sandkorn og planterester.


== Utbredelse ==
Familien er utbredt i Australia (inkludert Tasmania, 5 slekter og 18 arter) og på New Zealand (2 slekter og 2 arter).


== Systematisk inndeling ==

Ekte insekter (Ectognatha)
Vingede insekter (Pterygota)
Holometabole insekter (Holometabola, «insekter med fullstendig forvandling»)
Vårfluer (Trichoptera)
Gruppen Integripalpia
Overfamilie Sericostomatoidea
Familie Calocidae Ross, 1967
Slekten Alloecentrella Wise, 1958 – New Zealand, én art
Slekten Caenota Mosely, 1953 – Australia, fem arter
Slekten Caloca Mosely, 1953 – Australia, seks arter
Slekten Calocoides Neboiss, 1984 – Australia, én art
Slekten Pliocaloca Neboiss, 1984 – Australia, tre arter
Slekten Pycnocentrella Mosely, 1953 – New Zealand, én art
Slekten Tamasia Mosely, 1936 – Australia, tre arter


== Kilder ==
Australian Faunal Directory – Calocidae


== Eksterne lenker ==
(en) Calocidae i Encyclopedia of Life 
(en) Calocidae i Global Biodiversity Information Facility 
(en) Calocidae hos ITIS 
(en) Calocidae hos NCBI 
Calocidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life - Vårfluer - engelskspråklig. Med fine bilder.
Sjekkliste over verdens vårfluer
Nathan Myhrvold

Nathan Myhrvold (født 1959 i Seattle, Washington) er en amerikansk fysiker og forretningsmann. Han var tidligere Chief Technology Officer for Microsoft, er en amerikaner av norsk avstamning som er en med-grunnleggere av Intellectual Ventures, som forsøker å samle en stor portefølje av oppfinnelser.
I 2011 ga han ut en kokebok i seks bind, Modernist Cuisine: The Art and Science of Cooking.


== Referanser ==
Tatjana Zjuk

Tatjana Aleksejevna Zjuk (russisk: Татьяна Алексеевна Жук; født 1. januar 1946) var en sovjetisk kunstløper som deltok i de olympiske vinterleker 1964 i Innsbruck og 1968 i Grenoble.
Zjuk vant en olympisk sølvmedalje i kunstløp under vinter-OL 1968 i Grenoble. Sammen med Aleksandr Gorelik kom hun på andreplass i parløp, bak sine landsmenn Ljudmila Belousova og Oleg Protopopov.


== OL-medaljer ==
1968  Grenoble -  Sølv i kunstløp, parløp  Sovjetunionen


== VM-medaljer ==
VM 1966 –  Sølv i kunstløp, parløp
VM 1968 –  Sølv i kunstløp, parløp
VM 1965 –  Bronse i kunstløp, parløp
VM 1963 –  Bronse i kunstløp, parløp


== Eksterne lenker ==
(en) Tatjana Zjuk – Olympedia 
(en) Tatjana Zjuk – Sports-Reference (OL-resultater – arkivert) 
(en) Tatjana Zjuk – databaseOlympics.com (arkivert)
Chathamiidae

Chathamiidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i. De skiller seg fra nesten alle andre vårfluer ved at larvene ikke lever i ferskvann, men derimot i saltvanns-dammer i fjæra.


== Utseende ==
Middelsstore (vingespenn 15–22 mm) vårfluer. Hodet mangler punktøyne (ocelli), maksillarpalpene er fem-leddete hos begge kjønn. Hos hannen er det andre leddet forlenget, og det tredje leddet er festet et stykke innenfor spissen av det andre. For- og mellombeina har to sporer, bakbeina fire.
Chathamia brevipennis har forkortede vinger.


== Levevis ==
Larvene lever i fjærepytter, der de spiser på korallalger. De bygger flyttbare, rørformede hus av rester av algene de spiser på. Slekten Philanisus er uvanlig i og med at eggene utvikler seg inne i kroppshulen på sjøstjerner.


== Utbredelse ==
Familien er utbredt langs kysten av New South Wales i Australia (Philanisus plebeius) og på New Zealand (alle fire artene finnes her, to i slekten Chathamia og to i Philanisus).


== Systematisk inndeling ==

Ekte insekter (Ectognatha)
Vingede insekter (Pterygota)
Holometabole insekter (Holometabola, «insekter med fullstendig forvandling»)
Vårfluer (Trichoptera)
Gruppen Integripalpia
Overfamilie Sericostomatoidea
Familie Chathamiidae Tillyard, 1925
Slekten Chathamia Tillyard, 1925 – to arter, New Zealand
Chathamia brevipennis Tillyard, 1925 – Chatham Islands
Chathamia integripennis Riek, 1967
Slekten Philanisus Walker, 1852 – to arter:
Philanisus plebeius Walker, 1852 – New South Wales, også på New Zealand, men har trolig spredt seg dit i nyere tid
Philanisus exigua Riek, 1967 – New Zealand


== Kilder ==
Australian Faunal Directory – Chathamiidae


== Eksterne lenker ==
(en) Chathamiidae – oversikt og omtale av artene i WORMS-databasen 
(en) Chathamiidae i Encyclopedia of Life 
(en) Chathamiidae i Global Biodiversity Information Facility 
(en) Chathamiidae hos ITIS 
(en) Chathamiidae hos NCBI 
Chathamiidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life - Vårfluer - engelskspråklig. Med fine bilder.
Sjekkliste over verdens vårfluer
Aleksandr Gorelik

Aleksandr Judajevitsj Gorelik (russisk: Александр Юдаевич Горелик; født 9. august 1945 i Moskva, død 27. september 2012 i Tutsjkovo, Moskva oblast) var en sovjetisk kunstløper som deltok i de olympiske vinterleker 1968 i Grenoble.
Gorelik vant en olympisk sølvmedalje i kunstløp under Vinter-OL 1968 i Grenoble. Sammen med Tatjana Sjuk kom han på andreplass i parløp, bak sine landsmenn Ludmila Belousova og Oleg Protopopov.


== OL-medaljer ==
1968  Grenoble -  Sølv i kunstløp, parløp  Sovjetunionen


== VM-medaljer ==
VM 1966 –  Sølv i kunstløp, parløp
VM 1968 –  Sølv i kunstløp, parløp
VM 1965 –  Bronse i kunstløp, parløp


== Referanser ==


== Eksterne lenker ==
(en) Aleksandr Gorelik – kategori av bilder, video eller lyd på Commons 
(en) Aleksandr Gorelik på Internet Movie Database 
(en) Aleksandr Gorelik hos The Movie Database 
(en) Aleksandr Gorelik – Olympics.com 
(en) Aleksandr Gorelik – Olympic.org 
(en) Aleksandr Gorelik – Olympedia 
(en) Aleksandr Gorelik – Sports-Reference (OL-resultater – arkivert) 
(en) Aleksandr Gorelik – databaseOlympics.com (arkivert) 
(en) Profil på www.The-Sports.org